**AIŠKINAMASIS RAŠTAS**

**SPRENDIMO PROJEKTUI „DĖL SAVIVALDYBĖS GYVENAMŲJŲ PATALPŲ NUOMOS SUTARČIŲ PAKEITIMO IR SUDARYMO“**

1. **Sprendimo projekto esmė, tikslai ir uždaviniai.**

Savivaldybės administracijos Socialinio būsto skyrius, išnagrinėjęs savivaldybės administracijoje gautus savivaldybės gyvenamųjų patalpų nuomininkų ar jų šeimų narių prašymus ir dokumentus, parengė sprendimo projektą dėl savivaldybės gyvenamųjų patalpų nuomos sutarčių pakeitimo ir sudarymo, kuriuo siūloma:

**1.1. R. L.** pripažinti pirminiu Savivaldybės gyvenamosios patalpos *(duomenys neskelbiami)*, nuomininku, šeimos nariams susitarus. Pagrindinė minėto buto nuomininkė H. L. išvyko gyventi į Klaipėdos miesto globos namus. Už suteiktas komunalines paslaugas bei būsto nuomą pareiškėjas skolų neturi.

**1.2. H. V.** pripažinti pirminiu Savivaldybės gyvenamosios patalpos *(duomenys neskelbiami)*, nuomininku, šeimos nariams susitarus. Pagrindinė minėto buto nuomininkė jo mama D. V. keičia savo gyvenamąją vietą kitu adresu. Už suteiktas komunalines paslaugas bei būsto nuomą pareiškėja skolų neturi.

**1.3. A. E.** perkelti į kitą jos poreikius atitinkančią Savivaldybei nuosavybės teise priklausančią gyvenamąją patalpą *(duomenys neskelbiami)*. Šiuo metu A. E. gyvena 1 kambario 15,62 kv. m bendrojo ploto su bendro naudojimo patalpa (1,03 kv. m) be patogumų Savivaldybės gyvenamojoje patalpoje, adresu *(duomenys neskelbiami)*. Minėtoje gyvenamojoje patalpoje nėra vandentiekio, nuotekų tinklų, virtuvės patalpos. Bendras tualetas laiptinėje po laiptais. Gyvenamoji patalpa nešildoma, elektros instaliacija išdraskyta, neatitinka priešgaisrinės saugos, statybos ir specialiųjų normų reikalavimų, todėl būtina A. E. iškelti į kitas tinkamas gyventi patalpas.

**1.4.** Sudaryti naujam vienerių metų laikotarpiui Savivaldybės gyvenamosios patalpos *(duomenys neskelbiami)*, nuomos sutartįsu **V. K.** Klaipėdos miesto savivaldybės tarybos 2009 m. gegužės 28 d. sprendimu Nr. T2-193 V. K. savivaldybės butas *(duomenys neskelbiami)*, buvo išnuomotas terminuotam laikotarpiui vieniems metams. Kadangi V. K. turi skolų už būsto nuomą ir komunalinius patarnavimus, tačiau yra pasirašęs skolų grąžinimo grafikus, siūlome savivaldybės gyvenamąją patalpą *(duomenys neskelbiami)*, išnuomoti jam terminuotam vienų metų laikotarpiui.

**1.5.** Sudaryti naujam vienerių metų laikotarpiui Savivaldybės gyvenamosios patalpos *(duomenys neskelbiami)*, nuomos sutartįsu **L. Z..** Klaipėdos miesto savivaldybės tarybos 2011 m. lapkričio 24 d. sprendimu Nr. T2-363 L. Z. savivaldybės butas *(duomenys neskelbiami)*, buvo išnuomotas terminuotam laikotarpiui vieneriems metams. L. Z. yra vieniša mama, auginanti nepilnametę dukrą. Šeimoje sunki materialinė padėtis. Kadangi L. Z. turi skolų už būsto nuomą ir komunalinius patarnavimus ir yra pasirašiusi skolų grąžinimo grafikus, siekiant kontroliuoti L. Z. mokėjimus, siūlome savivaldybės gyvenamąją patalpą *(duomenys neskelbiami)*, išnuomoti jai terminuotam vienų metų laikotarpiui.

**1.6. I. K.** gyvenamoji patalpa *(duomenys neskelbiami)*, kurią sudaro 3 kambariai, 71,68 kv. m bendrojo ploto, su atskira virtuve, Klaipėdos miesto savivaldybės tarybos 2011-12-22 sprendimu Nr. T2-416 buvo išnuomota terminuotam laikotarpiui vieniems metams. I. K. vykdo visas nuomos sutarties sąlygas, įsiskolinimų už suteiktas komunalines paslaugas bei būsto nuomą nebeturi, todėl siūlome gyvenamosios patalpos *(duomenys neskelbiami)*, nuomos sutartį su ja sudaryti neterminuotam laikotarpiui.

**1.7. N. K.** gyvenamoji patalpa *(duomenys neskelbiami)*, kurią sudaro 3 kambariai, 60,75 kv. m bendrojo ploto, su atskira virtuve, Klaipėdos miesto savivaldybės tarybos 2011-12-29 sprendimu Nr. T2-416 buvo išnuomota terminuotam laikotarpiui vieniems metams. N. K. vykdo visas nuomos sutarties sąlygas, įsiskolinimų už suteiktas komunalines paslaugas bei būsto nuomą nebeturi, todėl siūlome gyvenamosios patalpos *(duomenys neskelbiami)*, nuomos sutartį su juo sudaryti neterminuotam laikotarpiui.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas, dėl savivaldybės gyvenamųjų patalpų nuomos sutarčių pakeitimo ir sudarymo parengtas nustačius, kad savivaldybės gyvenamųjų patalpų nuomininkų ar jų šeimų prašymai pakeisti bei sudaryti gyvenamųjų patalpų nuomos sutartis yra pagrįsti ir teisėti. Sprendimo rengimo teisinis pagrindas - Lietuvos Respublikos civilinio kodekso 6.602 straipsnio 1 dalis: „Nuomininko ir jo šeimos narių susitarimu pirminis nuomininkas gali būti pakeistas kitu“, 6.615 straipsniu: „Jeigu dėl stichinių nelaimių, gaisro ar techninio susidėvėjimo valstybės, savivaldybių ar juridinių asmenų gyvenamoji patalpa gresia sugriūti arba tampa netinkamai gyventi, fiziniai asmenys iš jų iškeldinami ir jiems suteikiama kita tinkamai įrengta gyvenamoji patalpa“, 6.617 straipsnio 1 dalimi „Suteikiama kita tinkamai įrengta gyvenamoji patalpa turi būti toje pačioje gyvenamojoje vietovėje, tinkamai įrengta pagal tos vietos sąlygas ir atitikti sanitarinius bei techninius reikalavimus“, bei 6.582 straipsnio 4 dalimi „Šalys gali atnaujinti gyvenamosios patalpos terminuotą nuomos sutartį sudarydamos naują terminuotą arba neterminuotą nuomos sutartį“.

**Kokių rezultatų laukiama.**

Priimto tarybos sprendimo pagrindu sudaryti naujas, atitinkančias pasikeitusias faktines aplinkybes, savivaldybės gyvenamųjų patalpų nuomos sutartis.

**Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė